钦定古今图书集成/明伦汇编/官常典/第272卷 > 萧永祺
## 钦定古今图书集成/明伦汇编/官常典/第272卷 > 萧永祺

按《金史》本传：“永祺，字景纯，本名蒲烈。少好学，通契丹
大小字。广宁尹耶律固奉诏译书，辟置门下，因尽传
其业。固卒，永祺率门弟子服齐衰丧。固作《辽史》未成，
永祺继之，作《纪》三十卷、《志》五卷、《传》四十卷，上之。加宣
武将军，除太常丞。海陵为中京留守，永祺特见亲礼。
天德初，擢左谏议大夫，迁翰林侍讲学士，同修国史”，
再迁翰林学士。明年，迁承旨。尚书左丞耶律安礼出
守南京，海陵欲以永祺代之，召见内阁，谕以旨意。永
祺辞曰：“臣材识卑下，不足以辱执政。”海陵曰：“今天下
无事，朕方以文治，卿为是优矣。”永祺固辞，既出，或问
曰：“公遇知人主，进取爵位，以道佐时，何多让也？”永祺
曰：“执政系天下休戚，纵欲贪冒荣宠”，如苍生何海陵
尝选廷臣十人备谘访，独永祺议论宽厚，时称长者。
卒。年五十七。